Vermy asseblief negatiewe, afbrekende temas. Hoewel 'n tema sensitief mag wees of oor iets negatiefs mag handel, hou dit asseblief konstruktief. Brokkies het nie ten doel om mense die hele tyd te herinner waarom hulle moontlik een land vir 'n ander verruil het nie; daarom sal afbrekende nuus oor enige 'oulande' nie geplaas word nie. Duisende immigrante in Nieu-Seeland en Australië het nog baie familie en vriende in Suider-Afrika, en die meeste van ons het nog 'n sterk gevoel vir ons geboorteland. Brokkies respekteer dit.
Bydraes oor 'n mens of groep mense MOET foto's van hulle insluit. Dit is goeie kommunikasiepraktyk om die mense waaroor 'n storie handel in foto's uit te beeld. Mense op foto's moet ook geïdentifiseer word sodat 'n sinvolle fotobyskrif daarby geplaas kan word.